ლუსიენ გრივზი

დაგლას მესნერი (), უფრო ცნობილი, როგორც ლუსიენ გრივზი () — სახალხო აქტივისტი, სატანური ტაძრის თანადამაარსებელი (მალკოლმ ჯერისთან ერთად) და წარმომადგენელი. 

 ბიოგრაფია 
გრივზი დაიბადა მიჩიგანის შტატის ქალაქ დეტროიტში, ამერიკის შეერთებულ შტატებში. დედამისი იყო პროტესტანტი, რომელსაც იგი კვირის სკოლაში დაჰყავდა. შეისწავლა ნეირომეცნიერება ყალბი მოგონების სინდრომის განხრით.

გრივზმა შეერთებული შტატების მრავალ უნივერსიტეტში განიხილა სატანიზმის, სეკულარიზმისა და სატანური ტაძრის საკითხები, და მიიწვიეს ამერიკელ ათეისტთა, ამერიკელ ჰუმანისტთა ასოციაციისა და სეკულარ სტუდენტთა ალიანსის მიერ მოწყობილ კონფერენციებზე.

გრივზმა გადამწყვეტი როლი შეასრულა ბავშვთა დაცვისა და სკოლის შემდგომი სატანური ჯგუფის პროექტების, აგრეთვე, რელიგიის თავისუფლებასა და ეკლესიისა და სახელმწიფოს განცალკევებასთან დაკავშირებული მრავალი პოლიტიკური დემონსტრაციისა და ლეგალური მოქმედებების ორგანიზებაში.

მისი თქმით, სასიკვდილო მუქარა მრავალჯერ მიიღო, ხოლო თავის კანონიერ სახელს ოჯახის წევრთა უსაფრთხოების გამო არ იყენებს.

ინტერვიუში გრივზმა განიხილა, თუ როგორ დაიბადა სატანური ტაძრის იდეა. მან და თავისმა კოლეგებმა სატანური ტაძარი შეადარეს ეკლესიისა და შტატის დავისთვის გამიზნულ „საწამლავ აბს“. მათი იდეა იყო, რომ იქ, სადაც ტრადიციულმა რელიგიებმა უფლებები და პრივილეგიები მოიპოვა, სატანისტებს შეეძლოთ რელიგიური ნორმის ამჟამინდელი გაგების განვრცობა. გრივზი და სატანური ტაძრის მიმდევრები სატანას არ ეთაყვანებიან და არც მისი არსებობის სწამთ; ამის ნაცვლად, თანამედროვე სატანური რწმენები ყურადღებას ამახვილებს პირად სუვერენობაზე, დამოუკიდებლობასა და არჩევანის თავისუფლებაზე.

გრივზმა მონაწილეობა მიიღო 2019 წლის დოკუმენტურ ფილმში „Hail Satan?“ (), რომელიც სატანური ტაძრისა და რელიგიის თავისუფლების შესახებაა. მან დაწერა ლა კარმინას წიგნის „სატანიზმის პატარა წიგნი“ () წინასიტყვაობა. წიგნი Simon & Schuster-მა 2022 წლის 25 ოქტომბერს გამოსცა.

 რესურსები ინტერნეტში 

 ლუსიენ გრივზის არქივი
 The Process Is...  ჯგუფური ბლოგი, ძირითადად 2008-2013

 სქოლიო

კატეგორია:პიროვნებები გაურკვეველი დაბადების თარიღით
კატეგორია:ამერიკელი სატანისტები
კატეგორია:სატანისტური რელიგიების ლიდერები
კატეგორია:ახალი რელიგიური მოძრაობების დამაარსებლები
კატეგორია:ჰარვარდის უნივერსიტეტის კურსდამთავრებულები
კატეგორია:ცოცხალი ადამიანები